Camilla (Yhdistyneen kuningaskunnan kuningatar)

**Kuningatar Camilla** (**Camilla Rosemary Mountbatten-Windsor**, ent. **Parker Bowles**, o.s. **Shand**, s. 17. heinäkuuta 1947 Lontoo) on Yhdistyneen kuningaskunnan kuninkaan Charles III:n puoliso ja Yhdistyneen kuningaskunnan kuningatar.

## Perhe
Camillan vanhemmat olivat majuri Bruce Shand (1917–2006) ja paronin tytär Rosalind Cubitt (1921–1994). Hänen isoäitinsä äiti Alice Keppel (1868–1947) oli kuningas Edvard VII:n rakastajatar.

### Ensimmäinen avioliitto
Camilla Shand meni naimisiin Andrew Parker Bowlesin kanssa 1973. Heille syntyivät lapset Tom vuonna 1974 ja Laura vuonna 1978. Pari erosi vuonna 1995.

### Suhde ja avioliitto Charlesin kanssa
Camilla tutustui silloiseen Walesin prinssi Charlesiin 1970-luvun alussa. He tapailivat jonkin aikaa, mutta Camillaa ei silloin pidetty tulevalle kuninkaalle sopivana kumppanina. Vuonna 1981 Charles vei vihille lady Diana Spencerin. Prinssi Harryn syntymän jälkeen pariskunta erkaantui toisistaan, ja Camilla ja Charles aloittivat uudelleen suhteen.

Kruununprinssiparin avio-ongelmat saivat laajaa julkisuutta vuonna 1992, kun Charlesin ja Dianan tiedotettiin päätyneen asumuseroon. Prinsessa syytti liittonsa kariutumisesta Camillaa, ja vuonna 1995 hän sanoi BBC:n haastattelussa: ”Meitä oli kolme yhdessä avioliitossa, joten siinä oli hieman tungosta.” Charlesin ja Dianan virallinen avioero astui voimaan kesällä 1996, ja seuraavana vuonna Diana kuoli auto-onnettomuudessa.

Camilla ja Charles avioituivat 9. huhtikuuta 2005. Avioliiton jälkeen Camilla tunnettiin Cornwallin herttuattarena.

## Kuningattarena
Elisabet II:n kuoltua 8. syyskuuta 2022 Camillan puolisosta tuli kuningas Charles III ja Camillasta kuningatar. Camilla kruunattiin puolisonsa rinnalla Charles III:n kruunajaisissa 6. toukokuuta 2023.
## Arvonimet
Vaikka Camilla oli oikeutettu käyttämään arvonimeä Walesin prinsessa, hän käytti ennen puolisonsa valtaistuimelle nousua Cornwallin herttuattaren titteliä. Skotlannissa hänen arvonimensä oli *Rothesayn herttuatar*.

Aikaisemmin arveltiin, että Charlesin noustessa kuninkaaksi Camilla ottaisi käyttöön arvonimen ”prinsessapuoliso”. Helmikuussa 2022 kuningatar Elisabet&nbsp;II julkaisi kuitenkin kansalaisille viestin, jossa hän sanoi toivovansa, että Camilla tunnettaisiin tulevaisuudessa kuningatarpuolisona (). Tämä nimitys tuli käyttöön syyskuussa 2022, kun hovi julkaisi tiedotteen kuningatar Elisabet&nbsp;II:n kuolemasta. Suomeksi Camillan arvonimestä voi käyttää nimitystä kuningatar, ellei haluta erikseen korostaa asemaa monarkin puolisona. Kruunajaisten jälkeen hovi alkoi käyttää Camillasta nimitystä kuningatar (*The Queen*).

## Kunnianosoitukset

### Brittiläiset ja muu kansainyhteisö
*  Sukkanauharitarikunnan ritari (Yhdistynyt kuningaskunta, 2022)
*  Kuninkaallinen Viktorian ritarikunnan suurristi (Yhdistynyt kuningaskunta, 2012)
*  Elisabet II:n perheritarikunnan ritari (Yhdistynyt kuningaskunta, 2007)
*  Ohdakkeen ritarikunnan ritari (Yhdistynyt kuningaskunta, 2023)
*  Brittiläisen imperiumin ritarikunnan suurristi (Yhdistynyt kuningaskunta, 2024)
*  Uuden-Seelannin ritarikunnan ritari (Uusi-Seelanti, 2023)
*  Melanesian tähden ritarikunnan ritari (Papua-Uusi-Guinea, 2012)
*  Saskatchewanin 100-vuotisjuhlan mitali (Saskatchewan, 2005)

### Ulkomaalaiset
*  Kansallisen ansioritarikunnan suurristi (Ranska, 2014)
*  Asteekkikotkan ritarikunnan suurristi (Meksiko, 2019)
*  Saksan liittotasavallan ansioritarikunnan erikoissuurristi (Saksa, 2023)
*  Italian tasavallan ansioritarikunnan suurristi (Italia, 2025)
*  Kunnialegioonan suurristi (Ranska, 2025)
*  Paavi Pius IX:n ritarikunnan suurristi (Pyhä istuin, 2025)

## Galleria

Tiedosto:Queen Camilla Cypher.svg|Camilla monogrammi kuningattarena
Tiedosto:Coat of arms of Queen Camilla.svg|Kuningatar Camillan vaakuna


## Lähteet
* 

### Viitteet

## Aiheesta muualla